Pančicy-Kukow (SN). Byrnjež hač do junija hišće wjele chwile było, měli kulturne skupiny, towarstwa a wikowarjo z přirodnymi wudźěłkami hižo nětko na klóšterski a swójbny swjedźeń Budyskeho wokrjesa myslić. Tón wotměje so 19. junija w klóštrje Marijinej hwězdźe w Pančicach-Kukowje. Kaž hižo minjene lěta staj abatisa Philippa Kraft a krajny rada Michael Harig (CDU) za njón kmótřistwo přewzałoj. Zhromadnje z dalšimi wuhotowarjemi – su to gmejna Pančicy-Kukow, Křesćansko-socialny kubłanski skutk (CSB), Kruh přećelow klóštra Marijineje hwězdy a Sakski krajny kuratorij za wjesny rum (SLK) – namołwjataj wonaj, so za wobdźělenje na swjedźenju požadać.
szl_Latn